Georgia (pais)

Georgia es un pais del Caucaso sud, al costa del Mar Nigre, al limite oriental del zona generalmente considerate como europee. Ante su independentia complete in 1991, illo esseva un republica del Union Sovietic. Illo comparte frontieras con Russia al nord, con Turchia
e Armenia al sud, e con Azerbaidjan al est. Su capital es Tbilisi,
ben que desde 2012 le Parlamento functiona in le citate de Kutaisi.

Georgia se considera como parte de Europa. Non obstante, su
localisation in le Caucaso lo situa in un supponite frontiera inter
Europa e Asia.

Le constitution de Georgia es lo de un democratia
representative, organisate como un republica semi-presidential e un stato unitari. Georgia considera Abchasia e Ossetia del Sud como partes integre de su territorio national, ben que iste regiones functiona de facto como statos independente.

Georgia es actualmente membro del Nationes Unite e
le Consilio de Europa, inter altere organisationes international.

Categoria:Georgia

 Ligamines externe 
 Omne information super Georgia (anglese, germano, russo, georgiano)